संस्कारलाई स्वर्ण, मनिता सम्मानित
संस्कार श्रेष्ठ र इनुशा आचार्यले पारा तथा विशेष खेलकुदअन्तर्गत राष्ट्रिय बहिरा तथा दृष्टिविहीन पारा जुडोमा शनिबार स्वर्ण पदक जितेका छन् । बहिरातर्फ २०–२५ केजी तौल समूहको पुरुषमा संस्कार र महिलामा इनुशाले स्वर्ण जिते ।
काठमाडौँ — संस्कार श्रेष्ठ र इनुशा आचार्यले पारा तथा विशेष खेलकुदअन्तर्गत राष्ट्रिय बहिरा तथा दृष्टिविहीन पारा जुडोमा शनिबार स्वर्ण पदक जितेका छन् । बहिरातर्फ २०–२५ केजी तौल समूहको पुरुषमा संस्कार र महिलामा इनुशाले स्वर्ण जिते ।बहिरातर्फ महिला ३०–३५ केजीमा अञ्जली तामाङ, ३५–४० केजीमा नीताकुमारी यादव, ४०–४५ केजीमा आरती शाह, ४५–५० केजीमा विपना पुन, ५०–५५ केजीमा सुष्मा थापा र ५५ केजीमाथि प्रेरणा बिकले स्वर्ण जिते । पुरुष ५० केजीमा क्षितिज ठगुन्ना र ५५ केजीमा ऋषिमणि शर्मा विजयी भए ।दशरथ रंगशालामा दृष्टिविहीनतर्फ पुरुष १९–२५ केजीमा सार्थक तामाङ, २६–३२ केजीमा जीवन जैशी, ४०–४५ केजीमा अभिकराज वज्राचार्य र ६०–६५ केजीमा गिल्याक ग्याल्सनले पहिलो स्थान हात पारे ।विजेतालाई राखेपकी सदस्य अञ्जना श्रेष्ठ, नेपाल बहिरा तथा दृष्टिविहीन पारा जुडो संघका अध्यक्ष रमेश महर्जन, वरिष्ठ उपाध्यक्ष धर्मकुमार श्रेष्ठलगायतले पुरस्कृत गरे । सो अवसरमा पेरिस ओलम्पिकको जुडोमा भाग लिने मनिता श्रेष्ठ प्रधानलाई सम्मान गरिएको थियो ।